לאיוש קמן

לאיוש קמן, במקור קוֹהְן, הגרסה האוסטרית-הונגרית לכהן,Az engedélyt tartalmazó BM rendelet száma/évszáma: 60426/1903 Forrás: MNL-OL 30797. mikrofilm 601. kép 2. karton Névváltoztatási kimutatások 1903. év 29. oldal 2. sor בהונגרית: Kemény Lajos; אויפשט, 27 במרץ 1882 – ? המאה ה-20) היה כימאי טקסטיל יהודי-הונגרי, תעשיין בעל מפעלים, בעל תואר "יועץ ממשלתי ראשי". הוא היה המייסד או ממייסדי תעשיית צביעת הטכסטיל ההונגרית המודרנית ונשיא איגוד המהנדסים של הונגריה. ניספה בשואה במועד ובמקום בלתי ידועים.

 קורות חיים 
לאיוש קוהן (כהן) נולד במשפחה יהודית כבנם של פטר קוהן (1834–1884), מורה מהעיר אבה בהונגריה ושל רגינה וינטרשטיין (1842–1924) סוחרת כובעים. לאחר שסיים את לימודיו בתיכון, המשיך את לימודיו במחלקה לכימיה של האוניברסיטה המלכותית הממלכתית של הונגריה למדעים שימושיים, שאותם סיים ב-1903.(אוניברסיטת בודפשט לטכנולוגיה ולכלכלה) בחופשות הקיץ עבד במפעל להדפסות על קרטון באוסטריה. מפעל זה העסיק אותו ככימאי לאחר שסיים את לימודיו. לאחר מכן נסע לגרמניה, שם קיבל עבודה באחד ממפעלי הצבע הגדולים במדינה. גרמניה הייתה אז מרכז התעשייה הכימית העולמית והמובילה בתחום זה. חברת התעשייה והמסחר להדפסה על קרטון שנוסדה בהונגריה ב-1906, הזמינה אותו מחו"ל למפעל שלה באובודה והעסיקה אותו ככימאי צבע. הוא עבד במקום זה חמש שנים כמנהל המפעל וצייד את המפעל במכונות הטקסטיל החדישות ביותר. ב-1911 הוא קנה את מפעל לצביעה בכחול בן יותר מ-100 שנה של "Finály Simon Fia", וכמה שנים לאחר מכן הקים באובודה מפעל משלו לצביעה וגימור בכחול. בנוסף למפעל עסק גם בחקלאות וניהל רפת גדולה משלו.

בשנת 1928 נבחר לאחד מחברי הנהלת לשכת המהנדסים. הוא כיהן כנשיא "האיגוד הטכני הלאומי" (איגוד המהנדסים של הונגריה) מספר פעמים. ב-1931 מונה ליועץ הראשי לממשלה.Kemény Lajos kormányfőtanácsos (1931. december 1.) Műszaki Lap, 1. o. Online elérés

רעייתו הייתה פרנצישקה וגנר, איתה התחתן ב-4 ביוני 1908 בטרזווארוש, בודפשט. הוא ואשתו נראו לאחרונה ב-28 באפריל 1944.59.358/1947. szám (1948. április 24.) Magyar Közlöny

 לקריאה נוספת 
 ביוגרפיה של לאיוש קמן (מרץ-אפריל 1929) כתב עת טכני, 1-3 גישה מקוונת (דרוש מנוי או הרשמה)
 בית חרושת לצבע כחול שקיים מאה שנה (30 בינואר 1911.) תעשייה כימית, גיליון מספר 2. גישה מקוונת (דרוש מנוי או הרשמה)

 קישורים חיצוניים 
 Kényszerből vándorló pihenők – Az óbudai zsidó temetők históriája (תולדות בתי הקברות היהודים של אובודה)
 הערות שוליים 

קטגוריה:כימאים יהודים הונגרים
קטגוריה:בודפשט: אישים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:יהדות בודפשט
קטגוריה:נספי השואה
קטגוריה:הונגרים שנולדו ב-1882
קטגוריה:נפטרים במאה ה-20